L-Ilsien bla għadam u jaqsam il-blat. Kull min qed jaqra għandu xi jgħid fuq ilsien in-nies u kemm jagħmel ħsara. Aħna qisna landa battala li trid timtela' u aktarx timtela' bl-għajdut tan-nies fuqna u ninħarrqu u ninkwew. Irridu nagħtu r-risposta u nuruli aħna mhux ta' min jidħaq bina. L-ewwel ħaġa aħna min aħna , u min jgħid li aħna nies biż-żebgħa, kisja ġir jekk dan inħalluh jidħol ġewwa jispiċċaw li jmexxuna, jekk iżda nilqawlha ma jmissu xejn. Mhux darba jew tnejn nidħlu f'ħanut tat-tè u jkun hemm nies li aħna nintebħu li qed jgħidu fuqna mingħajr ma jafuna u nkompli magħhom ngħaffġu l-borma u f'qalbna nidħku b'dak li jħarrfu u jaqilhu. U tgħid kemm ma ngħarblux u nlabalbu u nfaqqgħu qisna għandna l-aqwa taħriġ u nsenslu ħrafa daqs li kieku nafuha. F'pajjiż fil-Mediterran żagħżugħ spiċċa l-Qorti u l-ħabs għax deher li kien hemm prova li seraq għalkemm stqarr fuq li stqarr li bla ħtija; min jaf x'qalu n-nies. Ftit wara nstab ieħor li stqarr li hu kien il-ħati u tela l-Qorti u weħħel bis-sentenza. L-ieħor wara talba tal-pulizija ħareġ għax deher li kien bla ħtija. X'qalu n-nies fuq ta' l-ewwel? X'qalu n-nies fuq it-tieni? X'qalu n-nies fuq kollox? Int nies ukoll u bħal ħaddieħor xi daqsxejn tkellimt u ħriġt il-verdett tiegħek. Mhux aħjar fuq in-nies ma żżidx xejn bl-ilsien hu, u wara kollox l-ieħor ma naqasx iżda xorta tnigges minn ilsien in-nies.
Ilsien in-nies